王冕 (正德進士)

王冕（），字服周，河南河南府洛陽縣人，軍籍，明朝政治人物。

 生平 
正德十一年河南鄉試第七名。正德十二年（1517年）丁丑科會試第一百六十七名，第三甲第一百零四名進士。大理寺观政，授江西萬安縣知縣。正德十四年（1519年）寧王朱宸濠叛亂，王冕募兵隨王守仁平叛，大敗敵軍，捉獲寧王。

嘉靖年間，遷兵部主事，巡守山海關，因兵變被殺。詔贈光祿寺少卿，命建祠祭祀。朱睦《兵部主事贈光祿寺少卿王冕》：王冕，字服周，洛陽人也。正德十二年進士。授萬安知□。踰年，□濠叛，所過屠燒無孑遺。諸郡縣長吏多望風□□。冕聞變即奮義募勇得死士數千人，會都御史三□仁帥兵至，冕以眾從時，我軍巳復南昌，濠解安慶□□救至鄱陽湖兩軍相拒濠盡出金帛犒士，殊□戰，自辰至午，我兵不利，王守仁憂之。俄而風順，冕密白守仁，以小艇實葦於中，擬建昌人語，就賊艦乘風舉火。濠兵大驚，遂潰敗，焚溺死者無算。濠易舟挾宮女四人而遁。冕追及，濠投水，水淺，濠不死，遂并宮女執之，檻送京師伏誅。嘉靖初，論功，守仁封新建，□其下□賞有差，而冕仍知萬安縣。久之，稍遷兵部主事，□守山海關，甫五旬而妖卒作亂，侍吏欲拽冕□避。冕曰：不可，吾有親在，乃亟趨毋所執兵以衞賊□執之，以刀脇，不從，遂見害。守臣疏聞，詔贈光祿寺少卿，仍命有司建祠祀之。子西星，舉鄉試第一。《明史·卷290》：王冕 ，字服周，洛陽人。正德十二年進士。除萬安知縣。宸濠反，長吏多奔竄。冕募勇壯士，得死士數千人，從王守仁攻復南昌。宸濠解安慶圍，還救，至鄱陽湖，兩軍相拒。濠盡出金帛犒士，殊死戰，官軍不利。冕密白守仁，以小艇實葦於中，擬建昌人語，就賊艦，乘風舉火。濠兵大驚，遂潰敗，焚溺死者無算。濠易舟，挾宮人遁。冕部卒棹漁舟，追執之。宸濠平，守仁封新建伯，而冕未及敍，坐他事落職。既而錄前功，擢兵部主事，巡視山海關。嘉靖三年十二月，遼東妖賊陸雄、李真等作亂，突入關。侍吏欲扶冕趨避，冕不可，曰：「吾有親在。」急趨母所，執兵以衞。賊至，母被傷，冕奮前救之，被執。脅以刃，大罵，遂見害。詔贈光祿少卿，有司祠祀。

家族
曾祖父王鑑；祖父王珉，曾任教諭；父親王佐。母李氏。慈侍下。子王西星，鄉試解元。

参考文献

M
Category:洛阳市人
Category:正德十一年丙子科河南鄉試舉人
Category:軍籍進士
Category:明朝萬安縣知縣
Category:明朝兵部主事
Category:明朝大理寺觀政
Category:明朝被殺害人物
Category:明朝追贈光祿寺少卿